Кьаярал чIапIив – халкьуннал медициналуву |\nКьаярал чIапIив – халкьуннал медициналуву\nЦа порциялун ишла бувайссар кьаярал ацIва чIапIи (бучIиссар микIлачIун бувссагу), мюрш бувну, хIурунисирал 100 граммращал хIала бувну, ца къуса бартлилгу дирхьуну дукан аьркинссар.\nУкун­сса дукия гьарца кьини канарча хъиннува хъинссар. ХIурунисиран кIанай цIу чансса нис ишла дувангу бучIиссар.\nКьаярал кьакьан бувсса чIапIив мюрш бувну, порошокрайн бу­ккан бувну, ччаннайн, кIиссурттал дянив бичлан аьркинссар. Курс – арулва гьантта. Ва кьяйда хIатта мюрщисса оьрчIру хъин буллайнагума ишла буван бучIиссар, мюхчанссар, зарал бакъасса, анжагъ аллергиялул реакция дакъахьурча.\nВа кьяйда грибок къахьуншиврулгу ишла бувайссар.\nКьавс хьусса чIумал\nМюрш бувсса кьаярал чIапIал ца хъунна къусуйн кIирисса щин дуртIуну, ца ссятрайсса диртун, гьантлун шамийлла, дукра дуркуну 20 минутI ларгун махъ хIачIлан аьркинссар. Укунсса щин хIачIлай 2-3 гьантта хьуну махъ кишечникрал даву цила нирхиравун дагьантIиссар.\nКьаярал чIапIал сокрал 10 мл. 10 грамм ницIащал ххуйну хIала дурну, 10-14 гьантлул дянив, кьинилун 2-лла хIачIан аьркинссар (цал – 10 грамм хIисавну). Укунсса дарув хъинссар «желчно-мочекаменный» азар дусса чIумалгу.\nРадикулитрая, подагралия, ревматизмалия, невралгиялия\nКьаярал ккижул 200 граммрая сок дурну, мунивун щусса кисай гьантлун 2-3-ла цIуцIисса кIанай дихьлан аьркинссар.\nЧурххава токсинну буккан баншиврул\nКьаярал чIапIал ва хъахъи къурул сок цара-цану хIала дурну хIачIларчан, чурххава шлакру, токсинну, личIи-личIисса микроорганизмарду дуккантIиссар.\nПредыдущая записьДакьаврил фондрал барча бунни ветеранталСледующая записьАьрай талай бивкIсса шаэртурал асардава